Kenya na fatan cin gajiya daga sabon layin sufurin sama na kasar Sin - china radio international
Kenya na fatan cin gajiya daga sabon layin sufurin sama na kasar Sin
2015-08-07 09:56:59 cri
Kasar Kenya na fatan cin gajiya daga sabon layin sufurin sama, wanda zai hada kasar ta Kenya da birnin Guangzhou na nan kasar Sin, wanda kamfanin jirage na China Southern ya kaddamar a ranar Laraba.
A cewar sakatare mai lura da harkokin yawon shakatawa a majalissar zartaswar kasar Kenya Phyllis Kandie, sufurin fasinjoji sau 3 a kowane sati, wanda kamfanin jirage na China Southern ya fara zuwa birnin Nairobi, zai fadada kasuwar yawon bude ido da gwamnatin Kenyan ke kokarin habakawa.
Kandie wanda ya bayyana hakan yayin bikin murnar kaddamar da sufurin jiragen a jiya Alhamis, ya kara da cewa wannan mataki ya zo gabar da ake matukar bukatar sa, musamman a lokacin da huldar tattalin arziki tsakanin Sin da kasar Kenya ke dada habaka, kana yawan baki Sinawa masu zuwa Kenya yawon shakatawa ke dada karuwa.
Rahotanni sun bayyana cewa jiragen wannan kamfani za su baiwa fasinjoji damar zuwa sassan nahiyar Afirka da dama, karkashin tsarin zirga-zirga tsakanin birnin Guangzhou na kasar Sin da kuma birnin Nairobi na Kenya.(Saminu Alhassan)
v Kasar Sin ta bude hanyar farko ta jiragen sama zuwa Afirka 2015-08-06 14:43:07
v Manajan kamfanin jiragen saman Sin na China Southern: za mu kafa wata gada a sama don hada kasar Sin da kasashen Afrika 2015-08-05 13:48:10
v Kamfanin jiragen sama na Sin ya bude hanya ta farko zuwa nahiyar Afirka kai tsaye 2015-08-05 10:59:07